เหล็กเก็งกำไรสนั่น
SSIลั่นปีนี้กวาดกำไรอีกเยอะเมินปตท.มาบตาพุดยังไม่ชัดนักลงทุนสลับมาเล่นหุ้นเหล็ก ราคาวิ่งฉิว วอลุมหนาตา เก็งฟาดกำไรก้อนโต SSI ย้ำปีนี้เพิ่มขึ้นอีกเยอะ ส่วนพลังงานถูกทิ้งนายนาวา จันทนสุรคล ผู้ช่วยกรรมการผู้จัดการใหญ่ บริษัท สหวิริยาสตีลอินดัสตรี (SSI) ผู้นำตลาดแผ่นเหล็กรีดร้อน เปิดเผยว่า ผลจากเงินบาทที่แข็งค่าขึ้นและราคาเหล็กในตลาดโลกปรับตัวสูงขึ้น แต่ราคาขายในประเทศยังปรับขึ้นไม่ได้ แม้ว่าต้นทุนจะเพิ่มขึ้นก็ตาม เชื่อว่าในที่สุดราคาจะเคลื่อนไหวตามกลไกตลาดอย่างไรก็ตาม ในปีนี้บริษัทตั้งเป้าว่าจะมีกำไรสุทธิสูงกว่าปีที่ผ่านมาอย่างมาก เพราะครึ่งปีแรกมีกำไรแล้วกว่า 2,000 ล้านบาท จากทั้งปีก่อนมีกำไรแค่ 1,200 ล้านบาท สำหรับยอดขายรวม 5 หมื่นล้านบาท เพิ่มขึ้นมากเมื่อเปรียบเทียบกับจำนวน 3 หมื่นล้านบาทในปีก่อน โดยในช่วง 6 เดือนแรกปีนี้มียอดขายแล้ว 2.2 หมื่นล้านบาท และยังมองว่าตลาดเหล็กพ้นจุดต่ำสุดไปแล้วตั้งแต่ปี 2552 &#8220;ครึ่งปีหลังบริษัทตั้งเป้าปริมาณขายมากกว่า 1.4 ล้านตัน หลังจากครึ่งปีแรกปริมาณขายอยู่ที่ 1.2 ล้านตัน เพื่อให้ไปสู่เป้าหมายทั้งปี 2.7 ล้านตัน ซึ่งเป็นเรื่องไม่ยากนัก เพราะตลาดรถยนต์ที่ขยายตัวมาก การใช้จ่า
21 ส.ค. 2554

SSIลั่นปีนี้กวาดกำไรอีกเยอะเมินปตท.มาบตาพุดยังไม่ชัดนักลงทุนสลับมาเล่นหุ้นเหล็ก ราคาวิ่งฉิว วอลุมหนาตา เก็งฟาดกำไรก้อนโต SSI ย้ำปีนี้เพิ่มขึ้นอีกเยอะ ส่วนพลังงานถูกทิ้งนายนาวา จันทนสุรคล ผู้ช่วยกรรมการผู้จัดการใหญ่ บริษัท สหวิริยาสตีลอินดัสตรี (SSI) ผู้นำตลาดแผ่นเหล็กรีดร้อน เปิดเผยว่า ผลจากเงินบาทที่แข็งค่าขึ้นและราคาเหล็กในตลาดโลกปรับตัวสูงขึ้น แต่ราคาขายในประเทศยังปรับขึ้นไม่ได้ แม้ว่าต้นทุนจะเพิ่มขึ้นก็ตาม เชื่อว่าในที่สุดราคาจะเคลื่อนไหวตามกลไกตลาดอย่างไรก็ตาม ในปีนี้บริษัทตั้งเป้าว่าจะมีกำไรสุทธิสูงกว่าปีที่ผ่านมาอย่างมาก เพราะครึ่งปีแรกมีกำไรแล้วกว่า 2,000 ล้านบาท จากทั้งปีก่อนมีกำไรแค่ 1,200 ล้านบาท สำหรับยอดขายรวม 5 หมื่นล้านบาท เพิ่มขึ้นมากเมื่อเปรียบเทียบกับจำนวน 3 หมื่นล้านบาทในปีก่อน โดยในช่วง 6 เดือนแรกปีนี้มียอดขายแล้ว 2.2 หมื่นล้านบาท และยังมองว่าตลาดเหล็กพ้นจุดต่ำสุดไปแล้วตั้งแต่ปี 2552 “ครึ่งปีหลังบริษัทตั้งเป้าปริมาณขายมากกว่า 1.4 ล้านตัน หลังจากครึ่งปีแรกปริมาณขายอยู่ที่ 1.2 ล้านตัน เพื่อให้ไปสู่เป้าหมายทั้งปี 2.7 ล้านตัน ซึ่งเป็นเรื่องไม่ยากนัก เพราะตลาดรถยนต์ที่ขยายตัวมาก การใช้จ่ายงบประมาณปี 2554 และงบไทยเข้มแข็งของภาครัฐ โครงการก่อสร้างรถไฟฟ้าเส้นทางต่างๆ” นายนาวา กล่าวนายไพศาล ธรสารสมบัติ ประธานกรรมการบริหารและกรรมการผู้อำนวยการ บริษัท ค้าเหล็กไทย (TMT) กล่าวว่า บริษัทได้ปรับระยะเวลาในการรักษาระดับสินค้าคงคลังจาก 30 วันเป็น 60 วัน เพื่อป้องกันความผันผวนจากสินค้าเข้าสู่ตลาดไม่สม่ำเสมอ ทำให้บริษัทมีค่าใช้จ่ายในการเพิ่มสินค้าคงคลังประมาณ 600700 ล้านบาท และส่งผลต่อเนื่องถึงภาระหนี้ที่เพิ่มขึ้นเป็น 1,625 ล้านบาท คิดเป็นอัตราหนี้สินต่อทุน (ดีอี) ระดับ 0.95 เท่า เพิ่มขึ้นจากงวดเดียวกันของปีที่ผ่านมาอยู่ที่ 0.60 เท่า นอกจากนี้ แนวโน้มอัตรากำไรขั้นต้นงวดไตรมาส 3 อาจจะลดลงจากไตรมาส 2 ซึ่งสูงถึง 12% เนื่องจากต้นทุนที่เพิ่มขึ้นตามราคาสินค้า โดยคาดว่าจะใกล้เคียงกับไตรมาสแรกซึ่งมีจำนวน 7.8% แต่ทั้งปีคาดว่าจะสูงกว่าปีที่ผ่านมาซึ่งมีจำนวน 9%สำหรับปริมาณการขายเหล็กในปีนี้จะมีจำนวน 2.8 แสนตัน คาดว่าจะโต 20% จากปีที่ผ่านมา ที่มีจำนวน 2.3 แสนตัน และยอดขายโต 20% สูงกว่าเป้าหมายเดิมที่คาดว่าจะโต 15% โดย 6 เดือนแรกปีนี้สามารถขายเหล็กรวมแล้ว 1.44 แสนตัน หรือมียอดขาย 3,400 ล้านบาท การซื้อขายหุ้นของวันที่ 26 ส.ค.ที่ผ่านมา ดัชนีแกว่งช่วงแคบๆ และปิดที่ระดับ 886.10 จุด เพิ่มขึ้น 1.59 จุด มูลค่าการซื้อขายเพียง 32,685 ล้านบาท โดยนักลงทุนต่างชาติขายต่อ 631 ล้านบาท และสถาบันทิ้งของ 1,323 ล้านบาท มาร์เก็ตติง กล่าวว่า นักลงทุนกลับมาให้ความสนใจซื้อหุ้นในกลุ่มเหล็ก ส่งผลให้ราคาหุ้นบริษัท จีสตีล (GSTEEL) พุ่งขึ้นชนเพดานสูงสุด 30% และหุ้น SSI ก็มีมูลค่าการซื้อขายหนาตาต่อเนื่อง เนื่องจากกำไรที่ดีขึ้น และราคาขายสินค้ายังมีโอกาสปรับตัวขึ้นตามต้นทุนวัตถุดิบต่างประเทศและอัตราแลกเปลี่ยน ขณะเดียวกันก็มีแรงขายหุ้นขนาดใหญ่ ทั้งกลุ่มธนาคารพาณิชย์และพลังงาน โดยเฉพาะกลุ่ม ปตท. (PTT) สังเกตได้จากราคากระโดด แต่ปิดต่ำกว่า ส่วนหนึ่งเป็นเพราะนักลงทุนผิดหวังเรื่องมาบตาพุดยังไม่มีความชัดเจน ซึ่งศาลปกครองกลางนัดฟังคำพิพากษาในวันที่ 2 ก.ย. 2553 เวลา 13.30 น.ด้าน ปตท.สำรวจและผลิตปิโตรเลียม (PTTEP) แจ้งว่า  วานนี้  บริษัท  ได้รับเอกสารเรียกร้องค่าชดเชยความเสียหายจาก รัฐบาลอินโดนีเซียแล้วจากกรณีก๊าซรั่วอย่างไรก็ตาม ยังไม่มีหลักฐานชัดเจนที่พิสูจน์ให้เห็นความเสียหายจากเหตุการณ์ดังกล่าว